CELEX: 32020D0244
Language: et
Date: 2020-01-20 00:00:00
Title: Nõukogu otsus (EL) 2020/244, 20. jaanuar 2020, ühelt poolt Euroopa Liidu ja selle liikmesriikide ning teiselt poolt Kasahstani Vabariigi vahelise laiendatud partnerlus- ja koostöölepingu liidu nimel sõlmimise kohta

25.2.2020   
               
               
                  ET
               
               
                  Euroopa Liidu Teataja
               
               
                  L 52/1
               
            
         NÕUKOGU OTSUS (EL) 2020/244,
         20. jaanuar 2020,
         ühelt poolt Euroopa Liidu ja selle liikmesriikide ning teiselt poolt Kasahstani Vabariigi vahelise laiendatud partnerlus- ja koostöölepingu liidu nimel sõlmimise kohta
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 37 ja artikli 31 lõiget 1,
         võttes arvesse Euroopa Liidu toimimise lepingut, eriti selle artiklit 91, artikli 100 lõiget 2 ning artikleid 207 ja 209 koostoimes artikli 218 lõike 6 punktiga a ja artikli 218 lõike 8 teise lõiguga,
         võttes arvesse Euroopa Komisjoni ning liidu välisasjade ja julgeolekupoliitika kõrge esindaja ühisettepanekut,
         võttes arvesse Euroopa Parlamendi nõusolekut (1)
         
         ning arvestades järgmist:
         
                     (1)
                  
                  
                     Kooskõlas nõukogu otsusega (EL) 2016/123 (2) kirjutati 21. detsembril 2015 alla ühelt poolt Euroopa Liidu ja selle liikmesriikide ning teiselt poolt Kasahstani Vabariigi vahelisele laiendatud partnerlus- ja koostöölepingule („leping“), eeldusel et see hiljem sõlmitakse.
                  
               
                     (2)
                  
                  
                     Lepinguga suurendatakse märgatavalt liidu poliitilist ja majanduslikku kohalolekut Kesk-Aasias. Lisaks tugevdatakse lepinguga poliitilist dialoogi ja parandatakse koostööd paljudes valdkondades eesmärgiga muuta ELi ja Kasahstani Vabariigi kahepoolsed suhted tulemuslikumaks.
                  
               
                     (3)
                  
                  
                     Leping tuleks heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Ühelt poolt Euroopa Liidu ja selle liikmesriikide ning teiselt poolt Kasahstani Vabariigi vaheline laiendatud partnerlus- ja koostööleping kiidetakse liidu nimel heaks (3).
         
         
            Artikkel 2
            Nõukogu eesistuja määrab isiku(d), kes on volitatud liidu nimel esitama lepingu artikli 281 lõikes 1 sätestatud teate, et väljendada liidu nõusolekut end lepinguga siduda (4).
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 20. jaanuar 2020
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  12. detsembri 2017. aasta nõusolek (Euroopa Liidu Teatajas veel avaldamata).
         
            (2)  Nõukogu 26. oktoobri 2015. aasta otsus (EL) 2016/123 ühelt poolt Euroopa Liidu ja selle liikmesriikide ja teiselt poolt Kasahstani Vabariigi vahelise laiendatud partnerlus- ja koostöölepingu Euroopa Liidu nimel allkirjastamise ja lepingu ajutise kohaldamise kohta (ELT L 29, 4.2.2016, lk 1).
         
            (3)  Leping koos selle allkirjastamise otsusega on avaldatud ELTs L 29, 4.2.2016, lk 3.
         
            (4)  Nõukogu peasekretariaat avaldab lepingu jõustumise kuupäeva Euroopa Liidu Teatajas.